b'\n_START_ARTICLE_\nNitokris\n_START_SECTION_\nStarove\xc5\xa1ki zapisi\n_START_PARAGRAPH_\nPo Herodotu (Zgodbe ii-100)  se je Nitokris ma\xc5\xa1\xc4\x8devala morilcem svojega brata, \xc2\xbbkralja Egipta\xc2\xab. Povabila jih je na banket, zaprla banketno dvorano in vanjo preusmerila vodo iz Nila, da so se utopili. Da bi se izognila novi zaroti, je naredila samomor, morda tako, da je stekla v gore\xc4\x8do hi\xc5\xa1o._NEWLINE_Maneton pi\xc5\xa1e, da je zgradila \xc2\xbbtretjo piramido\xc2\xab v Gizi, katero sodobni zgodovinarji pripisujejo faraonu Menkaureju iz \xc4\x8cetrte dinastije (vladal 2532\xe2\x80\x932503 pr. n. \xc5\xa1t.). Maneton je najverjetneje pome\xc5\xa1al Nitokrisin priimek ali Menkarejevo  prestolno ime z zelo podobnim iimenom faraona Menkaureja. Herodot omenja tudi babilonsko kraljico z istim imenom in govori o njenih gradnjah v Babilonu, povezanih predvsem s preusmerjanjem toka Evfrata.  Znana je zgodba o napisu na njeni grobnici, s katerim se je ponor\xc4\x8devala iz Dareja. Sprovocirani Darej je grobnico odprl in v njej na\xc5\xa1el drug napis, na katerem mu o\xc4\x8dita, da jo je odprl iz golega  pohlepa.  _NEWLINE_V izvirih egip\xc4\x8danskih napisih Nitokris ni omenjena, ker verjetno sploh ni obstajala. Dolgo se je domnevalo, da je na Torinskem seznamu kraljev  pod imenom Nitikreti (nt-\xe1\xbb\x89qrt\xe1\xbb\x89) omenjena kot faraonka iz Devetnajste dinastije. Za fragment kot tak se je domnevalo, da spada v \xc5\xa0esto dinastijo, kar naj bi potrjevalo Herodotove in Manetonove trditve. Mikroskopska analiza papirusa Torinskega seznama kraljev je pokazala, da fragment spada na drugo mesto in da je Nitikreti priimek (prenomen) faraona Ne\xc4\x8derkare Siptaha I. Slednji je na Abido\xc5\xa1kem seznamu kraljev omenjen kot naslednik faraona Nem\xc4\x8demsafa iz \xc5\xa0este dinastije. Na tem seznamu je Ne\xc4\x8derkare Siptah na enakem mestu kot ga ima  na Torinskem seznamu kraljev Ne\xc4\x8derkare.'